Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 222

2. Energiatakarékos szemlélet, folyamatos ismeretterjesztés A társadalom egészében szükséges az energiatakarékossági szemléletre történő nevelés és ismeretterjesztés. E tevékenységet már az oktatás keretében kell megkezdeni. Az energiatakarékossággal és a környezet óvásával kapcsolatos ismeretek széles körű elterjesztése érdekében támogatni kell a szaktanácsadó hálózatok, fogyasztói irodák szervezését és működését. Az energiatakarékosság fontosságát és módszereit széles körben meg kell ismertetni (reklám, 1999/89. szám média, fogyasztói brosúra stb.), nagy jelentősége van az energiahatékonysági címke minél szélesebb körű rendszeresítésének. Az energiatakarékossági szemlélet kialakításával, a folyamatos ismeretterjesztéssel 2010-ig 10 PJ/év energiahordozó megtakarítás elérése a cél. E célra az Energiatakarékossági Programon belül 2000—2001. években évente 25 M Ft-ot, a program környezetterhelési díjból történő intenzifikálását követően évente 100—200 M Ft-ot kell előirányozni. A támogatás döntően célirányos megbízások kereteiben történik. Felelős: gazdasági miniszter oktatási miniszter környezetvédelmi miniszter Határidő: az előkészítésre: 1999. november 30. a végrehajtásra: a támogatáshoz szükséges pénzeszközök rendelkezésre állása függvényében, 2000. január 1-jétől 2010-ig folyamatos

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes